CELEX: 32005D0668
Language: el
Date: 2005-09-22 00:00:00
Title: 2005/668/EK: Απόφαση της Επιτροπής, της 22ας Σεπτεμβρίου 2005, για την κήρυξη της έναρξης λειτουργίας του Περιφερειακού Γνωμοδοτικού Συμβουλίου για τα Βόρεια Δυτικά δατα στο πλαίσιο της κοινής αλιευτικής πολιτικής

24.9.2005   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               L 249/18
            
         ΑΠΌΦΑΣΗ ΤΗΣ ΕΠΙΤΡΟΠΉΣ
   της 22ας Σεπτεμβρίου 2005
   για την κήρυξη της έναρξης λειτουργίας του Περιφερειακού Γνωμοδοτικού Συμβουλίου για τα Βόρεια Δυτικά δατα στο πλαίσιο της κοινής αλιευτικής πολιτικής
   (2005/668/ΕΚ)
   Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
   Έχοντας υπόψη:
   τη συνθήκη για την ίδρυση της Ευρωπαϊκής Κοινότητας,
   την οδηγία 2004/585/ΕΚ του Συμβουλίου, της 19ης Ιουλίου 2004, για την ίδρυση περιφερειακών γνωμοδοτικών συμβουλίων στο πλαίσιο της κοινής αλιευτικής πολιτικής (1), και ιδίως το άρθρο 3 παράγραφος 3,
   τη σύσταση που διαβιβάστηκε από την Ιρλανδία στις 27 Ιουνίου 2005 για λογαριασμό του Βελγίου, της Γαλλίας, της Ιρλανδίας, των Κάτω Χωρών, της Ισπανίας και του Ηνωμένου Βασιλείου,
   Εκτιμώντας τα ακόλουθα:
   
               (1)
            
            
               Ο κανονισμός (ΕΚ) αριθ. 2371/2002 του Συμβουλίου, της 20ής Δεκεμβρίου 2002, για τη διατήρηση και βιώσιμη εκμετάλλευση των αλιευτικών πόρων στο πλαίσιο της κοινής αλιευτικής πολιτικής (2) και η απόφαση 2004/585/ΕΚ προβλέπουν το πλαίσιο για την ίδρυση και λειτουργία περιφερειακών γνωμοδοτικών συμβουλίων.
            
         
               (2)
            
            
               Το άρθρο 2 της απόφασης 2004/585/ΕΚ θεσπίζει την ίδρυση Περιφερειακού Γνωμοδοτικού Συμβουλίου για την κάλυψη των Βόρειων Δυτικών Υδάτων στις περιοχές (3) V (εκτός της Va και μόνο στα κοινοτικά ύδατα της Vb), VI και VII του Διεθνούς Συμβουλίου για την Εξερεύνηση των Θαλασσών (ICES).
            
         
               (3)
            
            
               Σύμφωνα με το άρθρο 3 παράγραφος 1 της απόφασης 2004/585/ΕΚ, εκπρόσωποι του τομέα της αλιείας και άλλων ενδιαφερόμενων ομάδων υπέβαλαν αίτηση για τη λειτουργία του εν λόγω Περιφερειακού Γνωμοδοτικού Συμβουλίου στο Βέλγιο, τη Γαλλία, την Ιρλανδία, τις Κάτω Χώρες, την Ισπανία και το Ηνωμένο Βασίλειο.
            
         
               (4)
            
            
               Όπως απαιτείται από το άρθρο 3 παράγραφος 2 της απόφασης 2004/585/ΕΚ, τα οικεία κράτη μέλη αποφάσισαν εάν η ίδρυση του Περιφερειακού Γνωμοδοτικού Συμβουλίου για τα Βόρεια Δυτικά Ύδατα ήταν σύμφωνη με τις διατάξεις που προβλέπονται στην εν λόγω απόφαση. Στις 27 Ιουνίου 2005, τα οικεία κράτη μέλη υπέβαλαν σύσταση σχετικά με το εν λόγω Περιφερειακό Γνωμοδοτικό Συμβούλιο στην Επιτροπή.
            
         
               (5)
            
            
               Η Επιτροπή αξιολόγησε την εφαρμογή από τα ενδιαφερόμενα μέρη και τη σύσταση υπό το φως της απόφασης 2004/585/ΕΚ καθώς και τους στόχους και τις αρχές της κοινής αλιευτικής πολιτικής και θεωρεί ότι το Περιφερειακό Γνωμοδοτικό Συμβούλιο για τα Βόρεια Δυτικά Ύδατα συγκεντρώνει τις προϋποθέσεις προκειμένου να τεθεί σε λειτουργία,
            
         ΑΠΟΦΑΣΙΣΕ ΤΑ ΑΚΟΛΟΥΘΑ:
   Άρθρο μόνο
   Το Περιφερειακό Γνωμοδοτικό Συμβούλιο για τα Βόρεια Δυτικά Ύδατα, το οποίο θεσπίστηκε από το άρθρο 2 παράγραφος 1 στοιχείο δ) της απόφασης 2004/585/ΕΚ τίθεται σε λειτουργία από τις 26 Σεπτεμβρίου 2005.
   
      Βρυξέλλες, 22 Σεπτεμβρίου 2005.
      
         
            Για την Επιτροπή
         
         Joe BORG
         
            Μέλος της Επιτροπής
         
      
   
   
      (1)  ΕΕ L 256 της 3.8.2004, σ. 17.
   
      (2)  ΕΕ L 358 της 31.12.2002, σ. 59.
   
      (3)  Όπως ορίζονται στον κανονισμό (ΕΟΚ) αριθ. 3880/91 του Συμβουλίου, της 17ης Δεκεμβρίου 1991, σχετικά με την υποβολή στατιστικών για τις ονομαστικές αλιεύσεις από τα κράτη μέλη που αλιεύουν στο Βορειοανατολικό Ατλαντικό (ΕΕ L 365 της 31.12.1991, σ. 1).